**मिति २०७२/०९/०६ मा बसेको सचिव बैठकका निर्णयहरु**

|  |  |  |  |  |  |
| --- | --- | --- | --- | --- | --- |
| **क्र.सं.** | **निर्णयहरु** | **जिम्मेवार निकाय** | **सहयोगी** **निकाय** | **अनुगमन गर्ने निकाय** | **समय सीमा** |
| १. | सामान्य प्रशासन मन्त्रालय वा सम्बन्धित मन्त्रालय वा सम्बन्धित विभागको निर्णय अनुसार सरुवा भएका कर्मचारिहरुलाई तुरुन्त रमाना दिई सरुवा भएको निकायमा पठाउने । | सम्बन्धित मन्त्रालयहरु | सामान्य प्रशासन मन्त्रालय | सामान्य प्रशासन मन्त्रालय | तुरुन्त |
| २. | क्षेत्रीयस्तरमा जनशक्तिको व्यवस्थापनलाई सहज बनाउन क्षेत्रीय प्रशासकले सम्बन्धित क्षेत्रभित्रका अवधि पुगेका राजपत्र अनंकित एवं श्रेणी विहिन कर्मचारीहरुको क्षेत्र भित्रको रिक्त पदमा जिल्लान्तर सरुवा गर्न र काज खटाउन पाउने गरी व्यवस्था मिलाउन तथा जिल्लास्थित कार्यालयहरुमा जनशक्तिको व्यवस्थापनलाई सहज बनाउन प्रमुख जिल्ला अधिकारीले अवधि पुगेका राजपत्र अनंकित एवं श्रेणी विहिन कर्मचारीहरुको जिल्ला भित्रको रिक्त पदमा सरुवा गर्न र काज खटाउन पाउने गरी व्यवस्था मिलाउन सामान्य प्रशासन मन्त्रालयले आवश्यक कार्य प्रकृया अगाडी बढाउने। | सामान्य प्रशासन मन्त्रालय | गृह मन्त्रालय | प्र.मं. तथा मं.प. कार्यालय | १५ दिन भित्र |
| ३. | क्षेत्रीय प्रमुखले आफ्नो कार्यक्षेत्र छोड्नुपर्दा क्षेत्रीय प्रशासकको स्विकृति लिनुपर्ने एवं जिल्लास्थित कार्यालय प्रमुखले आफ्नो कार्यक्षेत्र छोड्नु पर्दा प्रमुख जिल्ला अधिकारीको स्विकृति लिनुपर्ने व्यवस्थालाई कडाइका साथ कार्यन्वयन गर्ने। | सम्बन्धित मन्त्रालयहरु | गृह मन्त्रालय | सामान्य प्रशासन मन्त्रालय | तुरुन्त एवं निरन्तर |
| ४. | सिंहदरवार परिसर भित्र वेवारिसे अवस्थामा रहेका पुराना काम नलाग्ने सवारी सधानहरुलाई scrap value मा लिलाम गर्ने गरी शहरी विकास मन्त्रालयले कार्य प्रकृया अगाडी बढाउने। अन्य सवारी साधन र पुराना मालसामानहरुलाई यथासक्य छिटो लिलाम गर्ने। आफ्नो परिसरको सरसफाई र बगैंचा व्यवस्थापन गरी कार्यालय परिसरलाई सुन्दर बनाउने।  | शहरी विकास मन्त्रालय | सम्बन्धित मन्त्रालयहरु | प्र.मं. तथा मं.प. कार्यालय | १५ दिन भित्र |
| ५. | सम्माननीय प्रधानमन्त्रीज्यूले मिति २०७२/०७/०२ गते दिनु भएका ११ बुँदे निर्देशनहरुलाई सम्बन्धित मन्त्रीज्यू मार्फत कार्ययोजना तयार गरी प्रधानमन्त्री तथा मन्त्रिपरिषद्को कार्यालयमा पेश गर्नुपर्नेमा हालसम्म ११ वटा निकायको मात्र प्राप्त भएको सन्दर्भमा कार्ययोजना पेश गरेका निकायहरुले अर्थ मन्त्रालयको समन्वयमा स्रोत साधनको व्यवस्था गरी यथाशक्य छिटो कार्यान्वयन गर्ने र कार्ययोजना पेश नगरेका निकायहरुले ७ (सात) दिन भित्र पेश गरी कार्ययोजनालाई कार्यान्वयनमा लैजाने। | सम्बन्धित मन्त्रालयहरु | अर्थ मन्त्रालय | प्र.मं. तथा मं.प. कार्यालय | निरन्तर |
| ६. | सम्बन्धित सचिवले सघन सुपरिवेक्षण तथा अनुगमन गरी पूजीगत खर्चको कार्य प्रगतिलाई द्रुत गतिमा अगाडी बढाउने। | सम्बन्धित मन्त्रालयहरु | अर्थ मन्त्रालय | राष्ट्रिय योजना आयोग | निरन्तर |
| ७. | सम्बन्धित क्षेत्रीय प्रशासन कार्यालयले क्षेत्रीय निर्देशनालयहरु र जिल्ला प्रशासन कार्यालयले जिल्लास्तरका कार्यालयहरुको निरिक्षण गरी सो को एकिकृत प्रतिवेदन क्षेत्रीय प्रशासकले आगामी चौमासिक बैठकमा पेश गर्ने। | सम्बन्धित क्षेत्रीय प्रशासन कार्यालयहरु | गृह मन्त्रालय | प्र.मं. तथा मं.प. कार्यालय  | निरन्तर |
| ८. | क्षेत्र एवं जिल्लास्तरमा कार्यालय रहेका निकायहरुले अग्रभागको सेवा प्रवाह (Front Line Service Delivery) मा कार्यालय प्रमुख लगायतका कर्मचारीहरुको उपस्थिति एवं सेवा प्रवाह स्थितिको बारेमा प्रतिवेदन तयार गरी पेश गर्ने। | सम्बन्धित मन्त्रालयहरु | गृह मन्त्रालय र अन्तर्गतका निकाय | प्र.मं. तथा मं.प. कार्यालय  | १५ दिन भित्र |
| ९. | निजामती सेवा नियमावली, २०५० (बाह्रौं संशोधन, २०७२) को नियम १३ बमोजिम राजपत्र अनंकित निजामती कर्मचारीको माग गरी लोकसेवा आयोगमा पठाउनुपर्ने व्यवस्थालाई कतिपय विभागीय प्रमुख र कार्यालय प्रमुखबाट तदारुकता नदेखाएको भन्‍ने गुनासोको सन्दर्भमा सम्बन्धित मन्त्रालयले आफ्नो र मातहत निकायमा नयाँ सिर्जना भएको पद वा रिक्त दरवन्दीको विवरण लोकसेवा आयोगमा तुरुन्त पठाउन पहल गर्ने। | सम्बन्धित मन्त्रालयहरु | सामान्य प्रशासन मन्त्रालय | प्र.मं. तथा मं.प. कार्यालय  | ७ दिन भित्र |
| १०. | संघीय मामिला तथा स्थानीय विकास मन्त्रालय मार्फत संचालन भइरहेको "जनताको संविधान जनताको माझमा" एक महिने कार्यक्रम र सरसफाइ अभियान (२०७२/०९/०९ देखि १६ गते सम्म) कार्यक्रमलाई सफल बनाउन सबै निकायले मातहत निकायलाई सहजीकरण, सहयोग एवं समन्वयका लागि परिपत्र गर्ने। | सम्बन्धित मन्त्रालयहरु | सम्बन्धित मन्त्रालयहरु | प्र.मं. तथा मं.प. कार्यालय | ३ दिन भित्र |
| ११. | नेपालको संविधानका व्यवस्थाहरुको अध्ययन एवं विश्‍लेषण गरी नेपाल सरकार कार्य विभाजन नियमावली २०६९ मा गर्नुपर्ने परिमार्जनका सम्बन्धमा मन्त्रालयहरुले प्रधानमन्त्री तथा मन्त्रिपरिषद्को कार्यालयलाई पृष्ठपोषण प्रदान गर्ने। | सम्बन्धित मन्त्रालयहरु | कानून, न्याय तथा संसदिय मामिला मन्त्रालय | प्र.मं. तथा मं.प. कार्यालय | १५ दिन भित्र |